3. ลักษณะการประกอบธุรกิจ

3.1 ความเป็นมาและพัฒนาการที่สำคัญ

บริษัทฯ ได้ทำการจดทะเบียนในตลาดหลักทรัพย์แห่งประเทศไทยในเดือน พฤษภาคม 2546
และได้เปลี่ยนชื่อบริษัทฯจาก บริษัท อาร์.เอส. โปรโมชั่น จำกัด (มหาชน) เป็น บริษัท อาร์เอส
จำกัด (มหาชน) ในปี 2548

ปี 2552 บริษัทฯได้เปิดตัวธุรกิจโทรทัศน์ดาวเทียมจำนวน 2 ช่อง คือ YOU Channel
และสบายดีทีวี โดยได้เริ่มทดลองออกอากาศครั้งแรกเมื่อวันที่ 1 สิงหาคม 2552 ในระบบ C Band
และ KU Band

ปี 2553 บริษัท อาร์เอส อินเตอร์เนชั่นแนล บรอดคาสติ้ง แอนด์ สปอร์ต แมเนจเม้นท์ จำกัด
ในเครือบริษัท อาร์เอส จำกัด (มหาชน) เป็นผู้ได้รับสิทธิในการถ่ายทอดสดฟุตบอลโลก 2010
FIFA World Cup ณ ประเทศ แอฟริกาใต้ ในประเทศไทยแต่เพียงผู้เดียว ระหว่างวันที่ 11
มิถุนายน 2553 ถึงวันที่ 11 กรกฎาคม 2553 ออกอากาศทางช่อง3 ช่อง7 ช่อง9 และช่อง11
พร้อมกับการสร้างกระแส และสีสันฟุตบอลโลกในประเทศไทย ด้วยการจัดกิจกรรม 2010 FIFA
On-ground Activity ทั่วประเทศ

ปี 2554 บริษัทฯขยายตัวในธุรกิจทีวีดาวเทียม โดยเปิดตัวช่องทีวีดาวเทียมจำนวน 2 ช่อง คือ ช่อง
8 เริ่มทดลองออกอากาศวันที่ 1 มีนาคม 2554 และ Yaak TV เริ่มออกอากาศตั้งแต่วันที่ 1
สิงหาคม 2554 ซึ่งทั้ง 2 ช่อง สามารถรับชมผ่านทางระบบ KU BAND (จานสี),
รับชมผ่านทางระบบ C BAND (จานดำ) และรับชมผ่านระบบ Cable TV ทั่วประเทศ

ปี 2555 บริษัทฯยังคงมีการขยายตัวในธุรกิจทีวีดาวเทียมอย่างต่อเนื่อง
โดยมีการเปิดตัวช่องใหม่เพิ่ม 1 ช่อง คือ RS Sport LaLiga
เพื่อรองรับสิทธิ์ในการถ่ายทอดสดฟุตบอลลาลีกาสเปน 3 ฤดูกาลตั้งแต่ปี2012-2015
โดยสามารถรับชมช่อง RS Sport LaLiga ผ่านกล่องรับสัญญาณดาวเทียม SunBox
และยังได้มีการเปลี่ยนแปลงรูปแบบช่อง Yaak TV
โดยการปรับเนื้อหาและรูปแบบรายการเพื่อให้ครอบคลุมกลุ่มเป้าหมายและเปลี่ยนชื่อเป็นช่อง Star
Max Channel ช่องวาไรตี้บันเทิงของเหล่าดารา เซเลป และศิลปินนักร้อง
ในส่วนของธุรกิจวิทยุได้เพิ่มการออกอากาศผ่าน FM 88.5 MHZ ภายใต้แบรนด์ “สบายดี เรดิโอ”
ที่ต่อยอดมาจากความสำเร็จของช่องสบายดี ทีวี และค่ายเพลงอาร์สยาม

3.2 ภาพรวมการประกอบธุรกิจของบริษัทฯ

ธุรกิจในปัจจุบันของกลุ่มอาร์เอสประกอบด้วย 2 ธุรกิจหลัก
คือการเป็นผู้ให้บริการทางด้านคอนเทนต์บันเทิงและกีฬา (Entertainment and Sport
Content Provider) และการเป็นผู้ให้บริการสื่อครบวงจร (Media Service)
โดยรายได้ในส่วนแรกมาจากธุรกิจเพลง ธุรกิจโชว์บิซ และธุรกิจกีฬา
และรายได้ในส่วนที่สองมาจากสื่อวิทยุ สื่อโทรทัศน์ และสื่อในโมเดิร์นเทรด

3.2.1 ธุรกิจเพลง

การประกอบธุรกิจเพลง ของกลุ่มอาร์เอส ประกอบไปด้วยการทำงานใน 5 ส่วนหลักๆ ได้แก่
การผลิตและโปรโมทผลงานเพลง การจัดจำหน่ายในรูปแบบของ Digital Sales
การจัดจำหน่ายในรูปแบบของ Physical Sales และการจัดเก็บลิขสิทธิ์
ซึ่งสามารถสรุปลักษณะเด่นและความน่าสนใจของธุรกิจได้ดังนี้

1) การสร้างศิลปินนักร้องจนมีชื่อเสียงมีผลงานเพลงเป็นที่นิยมของผู้บริโภค
เป็นทรัพย์สินที่มีค่าของบริษัทฯ ที่สามารถเพิ่มรายได้ให้แก่บริษัทฯ
ได้ในหลายช่องทางนอกเหนือจากงานเพลง เช่น งาน Licensing ประเภทต่างๆ ได้แก่
Presenter License, Promotion License งานละคร งานภาพยนตร์ งานโชว์ประเภทต่างๆ
เป็นต้น ซึ่งล้วนก่อให้เกิดรายได้ต่อศิลปิน และบริษัทต้นสังกัดอย่างต่อเนื่อง

2) ผลงานเพลงเป็นกรรมสิทธิ์และเป็นทรัพย์สินที่มีค่าของบริษัทฯ
สามารถนำมาผลิตเป็นสินค้าเพื่อจำหน่ายได้หลากหลายรูปแบบและต่อเนื่อง
ทั้งรูปแบบที่ผ่านทางระบบดิจิตอล (Digital Content) ไม่ว่าจะเป็นการดาวน์โหลดเพลง
(Download), การดาวน์โหลดเสียงเรียกเข้าผ่านทางโทรศัพท์ (Ring tone),
การเลือกซื้อเพลงรอสายผ่านเครือข่ายของระบบโทรศัพท์เคลื่อนที่ (Ring Back Tone),
การดาวน์โหลดเพลง (Full Song) ผ่านช่องทางต่างๆทั้ง iTunes เว็บไซต์
www.rsonlinemusic.com หรือผ่านเครือข่ายของระบบโทรศัพท์เคลื่อนที่หรือ
ในรูปแบบของซีดีเพลง (CD), วีซีดี (VCD) และดีวีดี (DVD)
รวมไปถึงการจัดวีซีดีและดีวีดีบันทึกภาพการแสดงคอนเสิร์ตของศิลปินต่างๆ
ทั้งนี้ขึ้นอยู่กับความนิยมการส่งเสริมการขาย และ ไลฟสไตล์ของผู้บริโภค
และในปัจจุบันมีช่องทางในการเข้าถึงผู้บริโภคโดยตรงมากขึ้น โดยไม่ต้องพึ่งพิงเครือข่าย อาทิ
การดาวน์โหลดผ่าน iTunes การดาวน์โหลดผ่านเว็บไซต์ของบริษัทโดยตรง
และในอนาคตอันใกล้นี้กับการให้บริการ Music Streaming Services
ผ่านผู้ให้บริการในระดับโลกอย่าง Deezer หรือ Spotify
นอกจากนี้ยังสามารถบริหารการจัดเก็บลิขสิทธิ์จากผลงานเพลงเหล่านี้ได้อีกด้วย
และด้วยความก้าวหน้าของเทคโนโลยีในอนาคตอาจก่อให้เกิดรูปแบบสินค้าใหม่
ทำให้ช่องทางในการหารายได้จากลิขสิทธิ์งานเพลงที่มีอยู่เพิ่มมากขึ้น

3) การประกอบธุรกิจเพลง เป็นฐานธุรกิจที่สร้างโอกาสในการขยายสู่ธุรกิจบันเทิงประเภทอื่น เช่น
ธุรกิจโทรทัศน์ ธุรกิจภาพยนตร์ ด้วยการใช้ทรัพยากรศิลปิน ผลงานเพลง
และอุปกรณ์เครื่องมือที่มีอยู่ในบริษัทฯ ให้เกิดประโยชน์ทางธุรกิจสูงสุด

ในส่วนของขั้นตอนการผลิตงานเพลง
จะอยู่ภายใต้การดำเนินงานโดยทีมงานต่างๆซึ่งมีความหลากหลายในแง่ของแนวทางเพลงและการโปรโมท
ซึ่งเป็นหน่วยงานภายในของบริษัทฯ โดยทีมงานเหล่านี้จะทำงานผ่าน brand ต่างๆ 4 brand
ได้แก่ RS Music, Garden Music และKamikaze’ ดูแลผลงานเพลงสตริงและ R Siam
ที่รับผิดชอบการผลิตงานเพลงลูกทุ่งและเพลงเพื่อชีวิต

3.2.2 ธุรกิจโชว์บิซ

ในการประกอบธุรกิจโชว์บิซ ประกอบด้วยรายได้จาก 2 ธุรกิจหลัก ได้แก่
การจัดคอนเสิร์ตและอีเวนต์ให้กับภาครัฐและเอกชน และการบริหารศิลปิน

1.  การจัดคอนเสิร์ตและอีเวนต์
    อาร์เอสมีความชำนาญในการดำเนินธุรกิจการจัดคอนเสิร์ตและอีเวนต์ อีกทั้งยังมีสื่อครบวงจร
    และมีศิลปินนักร้องที่ได้รับความนิยมสูง ทำให้ได้รับความไว้วางใจจากภาครัฐและเอกชน
    ให้เข้ามาบริหารงานกิจกรรมโครงการต่างๆ โดยบริษัทฯจะนำเอารูปแบบการจัดงาน
    ความคิดสร้างสรรค์ และแผนการตลาดแบบครบวงจร แบบสากลมาประยุกต์ใช้
    เพื่อให้ตอบสนองความต้องการของสินค้า บริการ และเอเจนซี่โฆษณา

2.  การบริหารศิลปิน คือ การบริหารจัดการเพื่อให้เกิดมูลค่าเพิ่มแก่ตัวศิลปิน ซึ่งได้แก่
    การไปโชว์ตัว การเป็นพรีเซ็นเตอร์ งานรับจ้างรูปแบบต่างๆ เป็นต้น

3.2.3 ธุรกิจสื่อ

การดำเนินธุรกิจสื่อเป็นความเกี่ยวเนื่องจากธุรกิจเพลง
และเป็นการใช้ประโยชน์จากจุดแข็งของทรัพยากรด้านต่างๆ ของกลุ่มอาร์เอส ได้แก่
การมีศิลปินนักร้อง นักแสดงในสังกัด
การมีบุคลากรทีมงานผลิตที่มีความชำนาญในด้านการผลิตและสร้างสรรค์ผลงานคุณภาพ
และความพร้อมของเงินทุน โดยเริ่มจากสื่อที่มีบทบาทมากที่สุด คือ สื่อโทรทัศน์ Free TV
ขยายสู่ธุรกิจสื่อวิทยุ สื่อในห้างโมเดิร์นเทรด และล่าสุดกับการเข้าสู่ธุรกิจสื่อทีวีดาวเทียม
(Satellite TV)

การผลิตผลงานออกอากาศทาง Free TV ช่องต่างๆนั้น ประกอบด้วย รายการกีฬา 1 รายการ
รายการประเภทรายการวัยรุ่น 4 รายการ รายการเพลงลูกทุ่ง 1 รายการ
และรายการประเภทวาไรตี้ 2 รายการ รวมทั้งสิ้น 8 รายการ ส่วนการผลิตผลงานทาง
Satellite TV นั้น ประกอบด้วย 5 ช่อง ได้แก่ สบายดีทีวี YOU Channel ช่อง 8 Star Max
และ RS Sport LaLiga (ข้อมูล ณ วันที่ 31 ธันวาคม 2555)

สำหรับธุรกิจสื่อวิทยุนั้น บริษัทดำเนินธุรกิจผ่านระบบคลื่นความถี่ระบบ F.M. 93.0 MHz
ภายใต้แบรนด์ COOL93 FAHRENHEIT ซึ่งเน้นกลุ่มผู้ฟังวัยทำงานตอนต้นขึ้นไป โดยมีบริษัท สกายไฮ
เน็ตเวิร์ค จำกัด เป็นผู้ดำเนินการ และระบบ F.M. 88.5 MHz ภายใต้แบรนด์ สบายดี เรดิโอ
(ข้อมูล ณ วันที่ 31 ธันวาคม 2555)

3.3 โครงสร้างรายได้

(ล้านบาท)

+------------------+-------+-------+-------+-------+--------+-------+
| ประเภทรายได้      | 2553  | สัดส่วน | 2554  | สัดส่วน | 2555   | สัดส่วน |
|                  |       |       |       |       |        |       |
|                  | (ล้า   |       | (ล้า   |       | (ล     |       |
|                  | นบาท) |       | นบาท) |       | ้านบาท) |       |
+------------------+-------+-------+-------+-------+--------+-------+
|                  |       | (%)   |       | (%)   |        | (%)   |
+------------------+-------+-------+-------+-------+--------+-------+
| กลุ่มธุรกิจเพลง      | 1,    | 36%   | 934.5 | 34%   | 883.2  | 31%   |
|                  | 053.0 |       |       |       |        |       |
+------------------+-------+-------+-------+-------+--------+-------+
| กลุ่มธุรกิจโชว์บิซ     | 533.3 | 18%   | 814.1 | 29%   | 718.8  | 25%   |
+------------------+-------+-------+-------+-------+--------+-------+
| กลุ่มธุรกิจสื่อ        | 663.3 | 23%   | 941.9 | 34%   | 1      | 42%   |
|                  |       |       |       |       | ,192.9 |       |
+------------------+-------+-------+-------+-------+--------+-------+
| รายได้จากธุรกิจอื่น   | 667.7 | 23%   | 50.8  | 4%    | 77.6   | 3%    |
+------------------+-------+-------+-------+-------+--------+-------+
| รวมรายได้         | 2,    | 100%  | 2,    | 100%  | 2      | 100%  |
|                  | 917.6 |       | 765.0 |       | ,872.5 |       |
+------------------+-------+-------+-------+-------+--------+-------+

ที่มา : ฝ่ายจัดการของบริษัทฯ ได้นำงบการเงินสำหรับปี 2553
มาจัดประเภทรายการใหม่ตามโครงสร้างรายได้ของกลุ่มธุรกิจ

โครงสร้างการถือหุ้นของกลุ่มอาร์เอส

ปัจจุบันกลุ่มอาร์เอสมีบริษัทในกลุ่มที่ยังทำธุรกรรมปกติรวมทั้งหมด 13 บริษัท มีบริษัท อาร์เอส จำกัด
(มหาชน) เป็นบริษัทใหญ่ของกลุ่ม มีรายละเอียดโครงสร้างการถือหุ้น ณ วันที่ 31 ธันวาคม 2555
ดังนี้

[]